**«1 желтоқсан - Президент күні»** тақырыбында өткен ашық тәрбие сағаты

 29 қараша күні 2-сынып оқушыларымен **«1 желтоқсан - Президент күні»** тақырыбында ашық тәрбие сағаты өткізілді.

 Ашық тәрбие сағатының негізгі мақсаты - оқушыларға елін сүйген, елі сүйген Елбасымыз Нұрсұлтан Әбішұлы Назарбаевтың сан қырлы талант иесі екенін таныту; Елбасымызды үлгі ете отырып елі, жері үшін аянбай еңбек етуге, елін, жерін шынайы сүйе білуге, нағыз патриот болуға шақыру.

 Ашық тәрбие сағатында оқушыларға Елбасы жайында, сонымен қатар, еліміздің рәміздері мен бүгінгі күнге дейін бағындырған белестері, жеткен жетістіктер жайында да толық мағлұматтар берілді.

 Сабақ барысында тақырыпқа сай бейнеролик, презентация, түрлі түсті суреттер т.б. көрнекіліктер қолданылып, оқушылармен түрлі жұмыс түрлері жүргізілді. Атап айтсақ, сергіту сәті жасалынып, сөзжұмбақ жасырылды, түрлі пішіндер таратылып, солар арқылы «Туды құрастыр» сынды тапсырмалар берілді, сурет салынды.

Ашық тәрбие сағатына мектеп директоры С.Б.Аппасов, тәрбие ісінің меңгеушісі Г.А.Куракпаева қатысты.

Оқушылар да белсенділік танытып, ашық сынып сағаты өте қызықты да тартымды өтті.

 Сынып жетекшісі:Нурахметова.З.Е.

****

